KYK: Amy’Leigh en gesin blom op foto’s ná ontvoerdrama | Netwerk24
Deur Christiaan Du Plessis 13 September 2019 13:29
Amy’Leigh de Jager, wat ná ’n ontvoeringsdrama teruggevind is, en haar gesin blom behoorlik op pragfoto’s wat op sosiale media gedeel is.
Die sesjarige meisie se ma, Angeline, wat platgeslaan was toe haar dogter na bewering ontvoer is, het dié gesinsfoto’s Donderdag op haar Facebook-blad gedeel.
Amy’Leigh de Jager saam met haar pa, Wynand, haar boetie, en ma, Angeline. Foto:
Op een van die foto’s glimlag Angeline breed met haar kroos – haar een arm om haar seuntjie en die ander om Amy’Leigh. Op dieselfde foto het Amy’Leigh ’n wit strikkie in haar hare en sy glimlag vir die kamera.
Op ’n ander foto hou Amy’Leigh se pa, Wynand, haar vas, terwyl sy seun voor hom staan. Angeline kyk liefdevol na haar dogter.
Die De Jager-gesin is van links Amy’Leigh, haar pa, Wynand, haar ma, Angeline, en haar boetie. Foto:
Facebook-gebruikers het telkens in kommentaar op die foto’s komplimente oor dié “pragtige gesin” gelewer.
Amy’Leigh is op 3 September teruggevind nadat sy ’n paar uur tevore na bewering voor die Laerskool Kollegepark in Vanderbijlpark ontvoer is. Haar vermeende ontvoerders het glo ’n losprys van R2 miljoen geëis.
Drie mense, onder andere ’n gr. RR-onderwyseres, Tharina Human, wat by dieselfde skool skoolgehou het, is intussen in hegtenis geneem.
Human en die ander twee beskuldigdes in die ontvoeringsaak, Laetitia Nel en Pieter van Zyl, het Maandag in die landdroshof in Vanderbijlpark verskyn.
Ma Angeline saam met Amy’Leigh en haar boetie.Foto:
Meer oor: Amy’Leigh De Jager
EKSKLUSIEF: Amy’Leigh se ouers praat 1ste keer oor die trauma